**Medellín** je općina od 2,533,424 stanovnika i grad od 2,382,399 st. na sjeverozapadu Kolumbije u 
Departmanu Antioqua, čiji je administrativni centar.

Metropolitanski Medellín, u kom su još i gradovi Barbosa, Bello, Caldas, Envigado, 
La Estrella, Itagüí, Girardota, Sabaneta, Copacabana ima preko 3,5 miliona stanovnika. tako da je po tom drugi po veličini grad u zemlji.

Medellín su nekad zvali *Kolumbijski Manchester*, zbog brojnih tvornica tekstilne industrije.
Krajem 20. vijeka bio je poznat kao centar kartela za kokain, narkobosa Pabla Escobara.

Geografija
----------

Medellín se prostire u uskoj dolini Aburrá u planinama Centralnih Kolumbijskih Kordiljera, kroz koju protiče Rijeka Medellín.

Centar grada
Medellínski metro

Historija
---------

Medellín je osnovao 1616. kao rudarsku koloniju pod imenom *San Lorenzo de Aburrá*, svećenik i kolonijalni službenik Francisco Herrera Campuzano.

Iskapanje velikih količina zlata, dovela je do povećanja broja stanovnika. Zbog tog ga je Marija Austrijska regent maloletnog Carlosa II - 1675. krstila pod novim imenom 
*Villa de Nuestra Señora de la Candelaria de Medellín* (Grad naše Gospe od Medellína).

Odlukom kongresa novorođene nezavisne Velike Kolumbije - 1826. je administracija preseljena iz dotadašnjeg administrativnog centra Santa Fe de Antioquia u Medellín.

Za federalnih vremena u Medellínu je osnovana tehnička škola, i poduzeti su radovi regionalnog značaja, kao što je izgradnja željeznice.

Nakon dovršetka Panamskog kanala 1914. i izgradnje željezničke pruge do Calija, Medellín je naglo narastao i postao važno prometno raskršće. Dugo vremena je bio najznačajniji centar za obradu i trgovinu kavom.

Dvadesetih godina prošlog vijeka podignuto je puno raznoraznih tvornica, da se zamjeni uvoz, tako da Medellin ima od tvornice automobila do zubnih proteza.
Još uvijek je centar rudarskog kraja, i metropola kave.

Današnji Medellín je jedan od najprestižnijih južnoameričkih medicinskih centara, poznat po transplantacijama.

On je i velik univerzitetski centar, u njemu od 1803 djeluje Univerzitet Antioquia, Nacionalni Kolumbijski (1867), Papinski Bolivijanski (1936), Katolički Luis Amigó(1984), EAFIT(1960), Tehnološki (1983).

Grad ima teatar, simfonijski i filharmonijski orkestar, brojne muzeje i galerije.

U februaru 2013. Medellín je izabran za najinovativniji grad na svijetu zbog napredka u politici, obrazovanju i društvenom razvoju. Iste godine je istaknut
kao najbolji poslovni centar u Južnoj Americi i osvojio je nagradu Verónica Rudge za urbanizam koju dodjeljuje Univerzitet Harvard (Urban Development Enterprise), zbog izgradnje sjeverozapadnog dijela grada.

Autoputom Nº 62 povezan je sa lukama na Karipskom moru, autoputem Nº 56 sa Bogotom, a autoputem Nº 25 sa gradovima na istoku.

Medellín je jedini kolumbijski grad s dva komercijalna aerodroma, jednim regionalnim u samom gradu ("Olaya Herrera"), i "Internacionalni aerodrom José María Córdova", pored grada 
Rionegro.

Privreda i transport
--------------------

Današnji Medellin je snažni industrijski i financijski centar, poznat po čeliku.
Metropolski Medellín proizvodi 67% BDP Departmana Antioqua i 11% BDP-a Kolumbije.

Pobratimski gradovi
-------------------

Medellín ima pobratimske ugovore sa slijedećim gradovima;

|  |  |  |
| --- | --- | --- |
| * Španija Bilbao, Španjolska
* Kolumbija Bogotá, Kolumbija
* Argentina Buenos Aires, Argentina
* Kolumbija Cali, Kolumbija
* Venezuela Caracas, Venecuela
 | * Sjedinjene Američke Države Fort Lauderdale, Sjedinjene Američke Države
* Meksiko Guadalajara, Meksiko
* Indija Hyderabad, Indija
* Venezuela Maracay, Venecuela
 | * Italija Milano, Italija
* Meksiko Monterrey, Meksiko
* Urugvaj Tacuarembó, Urugvaj
* Bugarska Varna, Bugarska
 |

Panorama gradaPanorama grada

Izvori
------

1. 1 2 3 4 5 6 7 8 9  „*Medellín Municipality in Colombia*" (engleski). City population. Pristupljeno 12.1.2023.
2. 1 2 3 4 5  „*Medellín Colombia*" (engleski). Encyclopaedia Britannica. Pristupljeno 10.1. 2023.
3. ↑  „*Nuestros catálogos*" (španjolski). Área Metropolitana del Valle de Aburrá. Pristupljeno 10.1. 2023.
4. 1 2 3 4 5 6  „*Sister cities of Medellín*" (engleski). Sistercity. Pristupljeno 12.1. 2023.
5. 1 2 3 4  „*Medellín Colombia*" (španjolski). ColombiaMania. Pristupljeno 11.1. 2023.

Vanjske veze
------------

***Medellín*** na Wikimedijinoj ostavi

* *Alcaldía de Medellín* ()
* *El municipio de Medellín* ()